Ritratt: Tanya Zammit  Riċetta u ritratt: Tanya Zammit Ingredjenti 500g dqiq plain 100g marġerina 4 kuċċarini ħmira 100g zokkor qoxra maħkuka ta' larinġa qoxra maħkuka ta' lumija 2 mgħaref żerriegħa tal-kemmun nofs kuċċarina trab tal-imsiemer tal-qronfol nofs kuċċarina kannella mgħarfa ilma żahar mgħarfa aniżetta 275ml ilma fietel Biex iżżejjen 4 mgħaref ġunġlien lewż Metodu Saħħan il-forn għal 200 ̊Ċ. F'mixer tal-elettriku poġġi d-dqiq, il-marġerina, iz-zokkor, il-qxur tal-lumija u l-larinġa, il-ħmira, il-kemmun, l-imsiemer tal-qronfol u l-kannella. Ħawwad bil-mod. Żid l-ilma żahar, l-aniżetta u l-ilma fietel u ħawwad għal 3 minuti. Idlek bowl oħra biż-żejt, poġġi l-għaġina fiha, għatti bil-plastic wrap u ħallieha toqgħod għal 30 minuta. Oħroġha u aħdimha bil-mod u fformaha f'ċirku. Poġġi fuq tilar tal-ħami fuq karta strazza. Idlika bl-ilma, poġġi l-lewż u roxx il-ġunġlien. Aħmi għal 35 minuta.